Document ID: /roh_data/filtered/fineweb-2-filterrobots_roh.jsonl.gz/43084

L’iniziativa per construir in trailcenter per velos da muntogna cun ina «Skillpark» è vegnida avant divers onns da Ftan Turissem. Ussa suenter la fusiun da las vischnancas cun Scuol ha surtut la Pro Ftan promovì quel. Ina gronda part dal proceder per realisar quest parc è fatga. Il project è uss exponì per la revisiun parziala da la planisaziun locala.
Ulteriura sparta turistica regiunala
Previs èn set trajects cun differentas difficultads, sumegliant a las pistas da skis, cun trajects levs mez grevs e grevs, quai en la regiun tranter l’Institut Otalpin ed il lai da pestga. Uschè svelt sco il premis da construcziun è sin maisa vulan ils responsabels da la Pro Ftan empruvar da realisar questa purschida da velo.
RR actualitad 08:00